text: বসুন্ধরা দাস (জন্ম: ২৭শে অক্টোবর ১৯৭৭) হলেন একজন ভারতীয় গায়িকা, অভিনেত্রী, সুরকার, উদ্যোক্তা, বক্তা, গীতিকার এবং পরিবেশকর্মী। তিনি হে রাম (তামিল/হিন্দি), মনসুন ওয়েডিং (ইংরেজি), সিটিজেন (তামিল), রাবণ প্রভু (মালয়ালম), লঙ্কেশ প্যাট্রিক (কন্নড়)-এর মতো বেশ কয়েকটি জনপ্রিয় চলচ্চিত্রে অভিনয় করেছেন। বসুন্ধরা এ আর রহমান, বিশাল-শেখর, প্রীতম এবং শঙ্কর এহসান লায়ের মতো খ্যাতনামা সুরকারদের জন্য গান লেখার মাধ্যমে কাজ করেছেন। বসুন্ধরা বর্তমানে বেঙ্গালুরু ভিত্তিক স্টুডিওতে 'দ্য অ্যাকটিভ'-এর জন্য সংগীত রচনার কাজ করে থাকেন। তিনি চ্যানেল ভি জ্যামিন, ব্রিটিশ ব্রডকাস্টিং কর্পোরেশনের ভারতের জন্য এইচআইভি সচেতনতা সংগীত হর কদম, মিশন ওস্তাদ, আর্য, গ্লোবাল রিদমস, নাইলন সাউন্ডজ এবং সম্প্রতি শাহ দ্য হুসেন (যেখানে তিনি সুফি গায়ক মীর মুখতিয়ার আলীর সাথে অ্যালবাম একটি অ্যালবামে কাজ করেছেন) প্রকল্পের মতো একাধিক স্বাধীন প্রকল্পেও অংশ নিয়েছিলেন। মুদালভান নামক তামিল চলচ্চিত্রে তাঁর কাজের জন্য তিনি "সেরা নেপথ্য সঙ্গীতশিল্পী (নারী)" বিভাগে ফিল্মফেয়ার পুরস্কার (তামিল) জয়লাভ করেছেন।
  
  ব্যক্তিগত জীবন 
  বসুন্ধরা দাস ১৯৭৭ সালের ২৭শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছিলেন। তিনি বেঙ্গালুরুর ক্লুনি কনভেন্ট হাই স্কুল, বেঙ্গালুরুর শ্রী বিদ্যা মন্দির এবং বেঙ্গালুরুর মাউন্ট কারমেল কলেজ হতে অর্থনীতি, পরিসংখ্যান এবং গণিত নিয়ে স্নাতক পরীক্ষায় উত্তীর্ণ হয়েছিলেন। তিনি তাঁর দাদি ইন্দিরা দাসের অধীনে হিন্দুস্তানি ধ্রুপদী সংগীতের প্রশিক্ষণ গ্রহণ শুরু করেছিলেন এবং পরে ললিতা কৈকিনী এবং পণ্ডিত পরমেশ্বর হেগদার অধীনে প্রশিক্ষণ গ্রহণ করেছেন।
  
  তাঁর কলেজের দিনগুলোতে তিনি একটি মেয়েদের গানের দলের প্রধান গায়িকা ছিলেন এবং কলেজের গায়কদলের মধ্যে উচ্চ সপ্তকধারী ছিলেন। একটি সাক্ষাৎকারে তিনি বলেছেন যে, "মঞ্চে আমি যখন প্রথম গান করলাম তখন আমাকে গান গাওয়া নিয়ে অনুৎসাহিত করা হয়েছিল"।  তিনি একজন বহুভাষিক; তিনি তামিল, কন্নড়, তেলুগু, ইংরেজি, মালয়ালম এবং স্পেনীয় ভাষায় সাবলীলভাবে কথা বলতে পারেন।
  
  বসুন্ধরা তাঁর দীর্ঘকালীন বন্ধু রবার্তো নারায়ণের সাথে বিবাহ বন্ধনে আবদ্ধ হয়েছেন।
  
  পেশা 
  ১৯৯৯ সালে, বসুন্ধরা কামাল হাসানের সাথে হে রাম নামক চলচ্চিত্রে অভিনয়ের মাধ্যমে অভিনয় জগতে পা রাখেন। অতঃপর তিনি মালয়ালম চলচ্চিত্র রাওয়ানা প্রভু তে মোহনলালের সাথে কেন্দ্রীয় চরিত্রে, তামিল চলচ্চিত্র সিটিজেন-এ অজিথ কুমারের সাথে এবং কন্নড় চলচ্চিত্রে লঙ্কেশ প্যাট্রিক দর্শনের সাথে অভিনয় করেছেন। তিনি মীরা নায়ারের ইংরেজি ভাষার চলচ্চিত্র মনসুন ওয়েডিং-এ অভিনয় করেছেন।
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:২১শ শতাব্দীর ভারতীয় গায়িকা
  বিষয়শ্রেণী:ফিল্মফেয়ার পুরস্কার দক্ষিণ বিজয়ী
  বিষয়শ্রেণী:২১শ শতাব্দীর ভারতীয় গায়ক
  বিষয়শ্রেণী:কন্নড় নেপথ্য সঙ্গীতশিল্পী
  বিষয়শ্রেণী:তামিল নেপথ্য সঙ্গীতশিল্পী
  বিষয়শ্রেণী:ভারতীয় পপ গায়িকা
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:কন্নড় চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:বেঙ্গালুরুর অভিনেত্রী
  বিষয়শ্রেণী:ভারতীয় চলচ্চিত্রের গায়িকা
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:১৯৭৭-এ জন্ম
title: বসুন্ধরা দাস